b'\n_START_ARTICLE_\nHeimo Haitto\n_START_PARAGRAPH_\nHeimo Verneri Haitto\xc2\xa0(22. mai 1925\xc2\xa0Viiburi\xc2\xa0\xe2\x80\x93\xc2\xa09. juuni\xc2\xa01999\xc2\xa0Marbella,\xc2\xa0Hispaania) oli soome ja ameerika viiulikunstnik\xc2\xa0ja\xc2\xa0lapst\xc3\xa4ht.\n_START_SECTION_\nV\xc3\xb5it rahvusvahelisel viiulikonkursil\n_START_PARAGRAPH_\nHaito rongijuhist isa harrastuseks oli viiulim\xc3\xa4ng. Heimo hakkas viiulit m\xc3\xa4ngima 5-aastaselt. M\xc3\xb5ned aastad hiljem viis isa v\xc3\xb5ttis poja Viiburi, vene p\xc3\xa4ritolu viiulipedagoogi Boris Sirpo juurde. Sirpole avaldas muljet poisi talent, misj\xc3\xa4rel j\xc3\xb5uti kokkuleppele, et Heimo j\xc3\xa4\xc3\xa4b Sirpo hoole alla. Lepingu tingimused olid rasked: Heimo oli p\xc3\xbchenduma t\xc3\xa4ielikult muusikale ja ta polnud luba olla kontaktis oma vanematega enne 18-aastaseks saamist._NEWLINE_Heimo Haitto andis esimese kontserdi 13-aastaselt 1939. aastal koos Helsingi linnaorkestriga. Samal aastal v\xc3\xb5itis ta rahvusvahelise viiuldajate konkursi Londonis. Haitto sai osaleda konkursil eriloa alusel, kuna minimaalne osalemisvanus oli 15 aastat. K\xc3\xb5ik k\xc3\xbcmme osalejat m\xc3\xa4ngisid Niccol\xc3\xb2 Paganini ja Wolfgang Amadeus Mozarti viiulikonserte. Boris Sirpo \xc3\xbctles ajalehele Helsingin Sanomat, et "ungarlane ja t\xc5\xa1ehh m\xc3\xa4ngisid minu arvates kui kuradid, ja kui niigi tase oli v\xc3\xa4ga k\xc3\xb5rge, ma ei julgenud loota, et Heimo isegi j\xc3\xb5uaks etteotsa". Heimo j\xc3\xb5udis finaali, kus \xc3\xbcks m\xc3\xa4ngitavatest lugudest oli Henri Vieuxtemps\' viiulikontsert. \xc3\x95petaja ja \xc3\xb5pilane olid harjutanud seda alles laevareisil Suurbritanniasse._NEWLINE_Viiulikonkursi v\xc3\xb5idu j\xc3\xa4rel kirjutasid soome ajalehed Heimo tulevikuplaanidest, et ta kavatseb l\xc3\xb5petada kooli Soomes enne, kui v\xc3\xb5tab vastu preemiana saadud \xc3\xb5pikoha Londonis. Enne Talves\xc3\xb5ja algust valmis Toivo S\xc3\xa4rka lavastatud film "Pikku pelimanni", mille teemaks oli imelaps Heimo Haito. Heimo m\xc3\xa4ngis ennast filmis ise.\n_START_SECTION_\nAmeerika \xc3\x9chendriikides\n_START_PARAGRAPH_\nTalves\xc3\xb5ja ajal osales Haitto kontserdireisil Punase Risti toetuseks, mis viis ta Ameerika \xc3\x9chendriikidesse v\xc3\xa4lja. Ta esines lisaks teistele kohtade Carnegie Hallis Sir John Barbirolli dirigeerimisel ja Philadelphias, kus ta m\xc3\xa4ngis Eugene Ormandy dirigeerimisel. 1942. aastal asus Heimo Haitto koos Sirpoga elama Oregoni USA-s. Ta j\xc3\xa4tkas oma viiuli\xc3\xb5pinguid Ivan Galamiani juhendamisel aastatel 1943\xe2\x80\x931945. 18-aastaselt \xc3\xbcritas ta liituda USA merev\xc3\xa4ega. Kuid talle kui v\xc3\xa4lismaalasele seda ei v\xc3\xb5imaldatud. Samal ajal l\xc3\xb5ppes Sirpo ja Haitto koost\xc3\xb6\xc3\xb6 ning nende teed l\xc3\xa4ksid lahku. M\xc3\xb5ni p\xc3\xa4ev enne II maailmas\xc3\xb5ja l\xc3\xb5ppu abiellus ta t\xc5\xa1ellist Beverly Le Beckiga ja kolis Hollywoodi, kus ta t\xc3\xb6\xc3\xb6tas filmimuusika kallal. 1945. aastal sai ta USA kodanikuks. Olles filmimuusikast k\xc3\xbcllalt saanud, liitus Haitto Los Angelese Filharmooniaorkestriga. Ilta-Sanomat teatas augustis 1945, et Haito kavatseb Soome tagasi p\xc3\xb6\xc3\xb6rduda, "kui asjaolud seda lubavad". Haitto k\xc3\xa4is Soomes alles p\xc3\xa4rast s\xc3\xb5da 1948. aastal. J\xc3\xa4rgmisel aastal v\xc3\xa4ntas S\xc3\xa4rkk\xc3\xa4 oma eelmisele Haitto-filmile j\xc3\xa4rje "Pikku pelimannista viulun kuninkaaksi."\n_START_SECTION_\nEdasised eluetapid\n_START_PARAGRAPH_\nHaitto kolis oma naisega Mehhikosse. Nende abielu tulemusena s\xc3\xbcndis kaks last. Naine lahutas temast hiljem Haitto alkoholilembuse ja hasartm\xc3\xa4ngukire t\xc3\xb5ttu. Siis j\xc3\xa4ttis Heimo Haitto k\xc3\xb5ik, kaasa arvatud oma pere ja viiulim\xc3\xa4ngu, ja alustas uut elu hulkurina. 1970. aastate keskel leidis ta uue elukaaslase Eva Vastari ja nad abiellusid Las Vegases 1976. aastal. Haitto l\xc3\xb5petas hulkurielu ja naasis muusika juurde. Paar esines koos duona, kus Eva luges luuletusi ja Heimo m\xc3\xa4ngis viiulit. Lisaks tegutses Haitto Savonlinna Muusikainstituudi kammermuusikuna ja viiulim\xc3\xa4ngu lektorina Savonlinna muusikakoolis. Haiguse t\xc3\xb5ttu pidi ta 1990. aastate keskel viiulim\xc3\xa4ngu l\xc3\xb5petama. Ta kolis koos naisega Marbellasse Hispaaniasse, kus ta suri 1999. aastal._NEWLINE_Vaatamata oma v\xc3\xa4rvikale ja k\xc3\xb5ikuvale\xc2\xa0eraelule oli Haitol aeg-ajalt kristlik veendumus. Ta p\xc3\xb6\xc3\xb6rdus nelip\xc3\xbchilusse 1950. aastate keskel. P\xc3\xa4rast Soome tagasip\xc3\xb6\xc3\xb6rdumist 1980-ndate aastate alguses otsustas ta taas kristliku elu elada. Sellel perioodil oli tema vaimseks toetajaks ilmalik jutlustaja ja t\xc3\xb5rjutute aitaja Veikko Hursti. Haitto ja Hursti andsid koos abikaasadega kirikukontserte mitmel pool Soomes._NEWLINE_Haitto maiste j\xc3\xa4\xc3\xa4nuste asukoht on Helsingi Hietaniemi surnuaial.'